Esteban Garbisu

Esteban Garbisu Aranguren (Beorburu, Nafarroa Garaia, 1911-1992) Iruñerriko berezko euskaraz mintzatu zen azken hiztun ezaguna izan zen. Aita Beorburu berekoa zuen eta ama, Uharte Arakilgoa. Alabetako batek, Maria Garbisuk, Berria egunkariari 2005eko maiatzean kontatu zionez, Esteban zen anaia zaharrena, eta berari bakarrik irakatsi zioten euskara gurasoek: "Estebanek gaizki pasatu zuen eskolan, garai hartan euskaldunak mespretxatzen baitzituzten. Eta gaztelaniaz zekitenek gehiago ikasten zuten. Horregatik, gurasoek ez ziguten euskara irakatsi bertze anai-arreboi". Mariak aitortu zuen berak euskarazko hitz bakan batzuk bertzerik ez zekiela.

Koldo Artola hizkuntzalariak hainbat solasaldi izan zituen Garbisurekin 1981 eta 1985 bitartean eta horien testigantza zabala utzi zuen Fontes Lingua Vasconum aldizkariaren 2020ko separata batean. Esteban Garbisu, Beorburukoa izanik (Txulapain ibarrean, Iruñerrian) Bonaparteren sailkapeneko hegoaldeko goi-nafarreran mintzatzen zen, gaztelaniaz subdialecto ultra-pamplonés izendatu zuten aldaeran.

 Kanpoko estekak 
Esteban Garbisuri eginiko grabazioen gordailua, Ahotsak.eus webgunean.

 Erreferentziak 

 Kanpo estekak 

Kategoria:Txulapaindarrak
Kategoria:Hizkuntza baten azken hiztunak
Kategoria:1911ko jaiotzak
Kategoria:1992ko heriotzak